BCH ดีดบวก 4% โบรกชูเป้า 23 บ. มองผลงาน Q1 โต – อัพกำไรปี 64-65 เพิ่ม
BCH ดีดบวก 4% โบรกชูเป้า 23 บ. มองผลงาน Q1 โต - อัพกำไรปี 64-65 เพิ่ม
23 เม.ย. 2564

ผู้สื่อข่าวรายงานว่า ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ณ เวลา 14.46 น. อยู่ที่ระดับ 17.20 บาท บวก 0.60 บาท หรือ 3.61% สูงสุดที่ระดับ 17.30 บาท ต่ำสุดที่ระดับ 16.60 บาท ด้วยมูลค่าการซื้อขาย 564.42 ล้านบาท

ด้านนักวิเคราะห์ บล.ฟินันเซีย ไซรัส ระบุว่า คาดกำไรไตรมาส 1/64 เติบโต +8% จากไตรมาสก่อน และเพิ่มขึ้น 16% เทียบกับช่วงเดียวกันของปีก่อน จากแรงหนุนของรายได้ที่เกี่ยวเนื่องกับ COVID-19 ทั้งการตรวจเชื้อที่พุ่งขึ้น และการรักษา รวมถึงการจับมือกับโรงแรมให้บริการ “Hospitel”
ทั้งนี้ ฝ่ายวิจัยปรับกำไรปี 2564-65 เป็นเพิ่มขึ้น 11% จากปีก่อน และเพิ่มขึ้น 16% จากปีก่อนตามลำดับ พร้อมปรับใช้ราคาเป้าหมายปี 2565 ที่ 23 บาท แนะนำ “ซื้อ”